JayJayThrowThrow/commonwealth-wiki-mix huggingface dataset:
Virologi

Virologi merupakan salah satu cabang daripada bidang biologi, iaitu kajian mengenai kehidupan benda hidup iaitu mengenai haiwan dan tumbuhan.

Virologi merujuk kepada pengkajian mengenai virus, sifat-sifat virus, cara penyebaran, bentuk dan struktur, dan host asal. Virologi berusaha mengenal pasti virus baru yang boleh mengancam manusia seperti SARS dan ebola.
Cabang virologi
Pengelasan dan penamaan

Cabang utama virologi ialah pengelasan virus. Virus-virus boleh dikelaskan mengikut perumah yang boleh dijangkiti, yakni virus haiwan, tumbuhan, kulat dan bakteriofaj (virus yang menyerang bakteria). Satu lagi pengelasan ialah bentuk geometri kapsid (lazimnya heliks atau ikosahedron) atau struktur virus seperti kehadiran sampul lipid.

Suatu virus bersaiz antara 30 nm ke 450 nm, bermakna kebanyakan virus tidak boleh dilihat menerusi mikroskop cahaya lazim, dan suatu pemerhatian virus perlu dilakukan dengan mikroskop elektron, spektroskopi NMR atau kristalografi sinar-X.

Berdasarkan laporan terkini Jawatankuasa Tatanama Virus Antarabangsa pada 2005, terdapat 5450 virus yang tergolong dalam lebih 2,000 spesies, 287 genus, 73 keluarga tiga order.
Penyakit virus

Satu dorongan utama terhadap kajian virologi ialah virus membawa kepada pelbagai jenis penyakit berjangkit seperti selesema, influenza, anjing gila, cacar, pelbagai jenis cirit-birit, hepatitis, demam denggi, demam kuning, polio, campak dan AIDS.
Penjujukan

Memandangkan kebanyakan virus adalah terlalu kecil untuk dilihat menerusi mikroskop cahaya, penjujukan DNA/RNA virus adalah penting untuk mengenal pasti dan mengkaji suatu virus.
Rujukan
Pautan luar

*
Pokok

thumb|300px|Pokok-pokok di sekeliling tasik.
Pokok merupakan tumbuhan berkayu dalam alam tumbuhan. Sesejenis tumbuhan ditakrifkan sebagai pokok sekiranya tumbuhan tersebut mempunyai akar, batang, dahan, dan daun. Pokok juga mempunyai tempoh hayat yang lebih lama berbanding tanaman yang lain. Beberapa spesies pokok tumbuh sehingga ketinggian 100 meter (300 kaki) dan terdapat pokok yang mampu untuk hidup sehingga beberapa abad dan ada yang sehingga mencecah seribu tahun. Pada tahun 2005, terdapat kira-kira 400 bilion pokok di Dunia, dengan purata 61 pokok untuk setiap orang.

Bahagian penting bagi sebatang pokok adalah akar, badan, dahan, ranting, dan daun. Batang pokok kebanyakannya terdiri daripada tisu penyokong xilem (xylem}, dan tisu pengangkutan floem (phloem). Sebenarnya, kayu terdiri daripada sel xilem, dan kulit kayu kebanyakannya terdiri daripada floem. Apabila sebatang pokok bertambah tua, ia membina gelang pertumbuhan (growth ring).

Gelang pertumbuhan boleh dikira bagi memastikan usia pokok terutama bagi pokok yang tumbuh di kawasan beriklim sederhana, dan digunakan untuk mengenalpasti usia dan tarikh kayu yang diambil dari pokok masa silam dengan menggunakan sains dendrokhronologi. Umbi pokok adalah pada lazimnya terbenam dalam bumi dengan itu membentuk pasak untuk biomass di permukaan tanah dan menyerap air dan garam-galian dari tanah.

Di atas permukaan tanah, batang pokok memberikan ketinggian untuk membenarkan cabang dan ranting berdaun memperolehi kelebihan berbanding tumbuhan lain untuk mendapatkan cahaya matahari. Dalam kebanyakan pokok, susunan dahan memberikan kelebihan untuk pendedahan optima daun kepada cahaya matahari. Matahari adalah penting untuk proses fotosintesis dalam penghasilan kanji bagi tumbuhan.
Pokok yang belum disisih

# Pokok adas
# Pokok antanan
# Pokok asam jawa
# Pokok baligo
# Pokok beluntas
# Pokok blewah
# Pokok cincau
# Pokok gambas
# Pokok genjer
# Pokok godobos
# Pokok gude
# Pokok handeuleum
# Pokok hotang
# Pokok kacip fatimah
# Pokok kangkung
# Pokok kedondong
# Pokok kelor
# Pokok kemandilan
# Pokok kemangi
# Pokok kemarongan
# Pokok kenikir
# Pokok keresmen
# Pokok koro
# Pokok krokot
# Pokok labu kuning
# Pokok labu mie
# Pokok labu parang
# Pokok labu siem
# Legetan
# Pokok mangkokan
# Pokok pakis merah
# Pokok peria
# Pokok petola ular
# Pokok pegaga
# Pokok petai
# Pokok pucuk gajus
# Pokok sambiloto
# Pokok selada air
# Pokok selasih
# Pokok selom
# Pokok sembung
# Pokok simbukan
# Pokok sintrong
# Pokok sladri
# Pokok takokan
# Pokok terung kecil
# Pokok terung pipit
# Pokok tongkat ali
# Pokok tualang
# Pokok ulam raja
Lihat juga

* Hutan
Nota kaki
Pautan luar

* Segalanya Tentang Tumbuhan
* Plant Species in the Taman sari
* Ukiran Kreatif Pokok Manusia
Sungai Keniyam

Sungai Keniyam (; dikenali juga sebagai Sungai Keniam, Sungai Kenyam atau Sungai Kenyang) merupakan sungai yang terletak di Daerah Jerantut, Pahang, Malaysia. Ia terletak kira-kira ke arah ibu negara Malaysia, Kuala Lumpur. Sungai ini juga terletak di dalam Taman Negara. Sungai Keniyam juga merupakan anak sungai kepada Sungai Tembeling dalam lembangan Sungai Pahang.
Latar belakang sungai

Sungai Keniyam telah dicatatkan di dalam peta topografi diterbitkan oleh Direktorat Pemetaan Negara Malaysia atau kini dikenali sebagai Jabatan Ukur dan Pemetaan Malaysia dalam siri L7010 berskala 1:63 360 berlembar 58 terbitan tahun 1967 dan 59 terbitan tahun 1966. Sungai Keniyam juga dicatatkan di dalam peta topografi yang diterbitkan oleh Jabatan Ukur dan Pemetaan Malaysia (JUPEM) dalam siri peta L7030, DNMM5101 serta yang terbaharu iaitu MY502A berskala 1:50 000 bagi dalam nombor lembar FE22 (untuk siri MY502A).

Sungai Keniyam juga menjadi tumpuan pengunjung yang mengunjung ke Taman Negara kerana kawasan untuk memancing ikan terlebih lagi di muara atau hilir sungai iaitu Kuala Keniyam. Walau bagaimanapun, sungai ini digazetkan sungai dilindungi kerana mempunyai spesies ikan yang terancam. Terdapat lebih 300 spesies ikan terutamanya dari keluarga kap seperti ikan kelisa, ikan kelah di Sungai Keniyam.
Ciri-ciri fizikal

Sungai Keniyam ini berpunca daripada kawasan bertanah tinggi dan berhutan primer di dalam kawasan Taman Negara Malaysia yang di bawah seliaan dan jagaan oleh Jabatan Perlindungan Hidupan Liar dan Taman Negara (PERHILITAN). Punca sungai ini berdekatan dengan kawasan Gunung Perlis dan sempadan negeri Pahang bagi daerah Jerantut dan negeri Kelantan bagi jajahan Gua Musang. Ketinggian punca sungai ini ialah dalam kira-kira dari paras laut.

Sungai ini bakal bercantum bersama Sungai Tembeling di Kuala Keniyam sebagaimana ia penamat bagi Sungai Keniyam dan ia akan mengalir sehingga ke Sungai Pahang. Ketinggian muara atau hilir sungai ini ialah kira-kira dari paras laut.

Data daripada Jabatan Pengairan dan Saliran Negeri Pahang telah setkan Sungai Keniyam mengalir sepanjang daripada hulu sehinggalah ke hilir sungai ini.
Ciri-ciri lain
Ciri-ciri lembangan

Sungai Keniyam merupakan salah satu sebahagian dalam sistem lembangan bagi Sungai Tembeling yang terletak di Mukim Ulu Tembeling. Kedudukan sungai ini dalam Sungai Tembeling berdekatan dengan Sungai Tembing dan Sungai Peliau. Terdapat dua anak sungai bagi Sungai Keniyam iaitu:

* Sungai Perkai
* Sungai Keniyam Kecil
Aktiviti manusia (darat budaya)

Pemerhatian muka bumi daripada Pertadbiran Aeronautik dan Angkasa Kebangsaan (NASA) telah mendedahkan terdapat kira-kira satu ke lima populasi yang mendiami di sekitar kawasan lembah Sungai Keniyam. Kebanyakan kawasan di sungai ini dipenuhi dengan kawasan hutan primer walau bagaimana pun, terdapat juga satu perkampungan yang dicatatkan dalam peta iaitu Kampung Keniyam yang terletak di seberang sungai.
Rujukan

Kenyam
Kategori:Anak sungai Sungai Tembeling
Sungai Tahan

Sungai Tahan () merupakan sebatang sungai yang terletak di Daerah Jerantut, Pahang, Malaysia. Sungai ini juga terletak di dalam Taman Negara. Sungai Tahan juga merupakan anak sungai kepada Sungai Tembeling dalam lembangan Sungai Pahang.

Sungai ini juga mempunyai air terjun setinggi 152 meter dari Kuala Teku di kaki Gunung Tahan. Terdapat lebih 300 spesies ikan terutamanya dari keluarga kap seperti ikan kelisa, ikan kelah di Sungai Tahan.
Rujukan

Tahan
Kategori:Anak sungai Sungai Tembeling
Angkor Wat

Angkor Wat (, "candi kota") ialah sebuah kuil yang dibina oleh Raja Suryavarman II pada pertengahan abad ke-12. Pembinaan Angkor Wat memakan masa selama 30 tahun. Angkor Wat terletak di dataran Angkor di Kemboja yang juga dipenuhi binaan kuil-kuil yang indah-indah, tetapi Angkor Wat merupakan kuil yang paling terkenal di dataran Angkor. Ia merupakan bangunan keagamaan yang terbesar di dunia dan juga merupakan satu hasil binaan tunggal yang terbesar di Asia Tenggara. Raja Suryavarman II membina Angkor Wat menurut kepercayaan Hindu yang meletakkan gunung Meru sebagai pusat dunia dan merupakan tempat tinggal dewa-dewi Hindu, dengan itu menara tengah Angkor Wat adalah menara tertinggi dan merupakan menara utama dalam binaan Angkor Wat. Di bawah pemerintahan Jayavarman VII telah terlaksana pembinaan kompleks Angkor Thom dengan temboknya sepanjang 10 batu, Bayon yang mempunyai banyak menara, dan lain-lain kuil yang tidak terkira banyaknya.

Sebagaimana dongeng gunung Meru, kawasan kuil Angkor Wat dikelilingi oleh dinding dan terusan yang mewakili lautan dan gunung yang mengelilingi dunia. Jalan masuk utama ke Angkor Wat yang sepanjang setengah kilometer dihiasi susur pemegang tangan dan diapit oleh tasik buatan manusia yang dikenali sebagai Baray. Jalan masuk ke kuil Angkor Wat melalui pintu gerbang, mewakili jambatan pelangi yang menyambungkan antara alam dunia dengan alam dewa-dewa.

Angkor Wat berada dalam keadaan yang baik berbanding dengan kuil lain di dataran Angkor disebabkan Angkor Wat telah ditukar menjadi kuil Buddha dan digunakan secara berterusan apabila kepercayaan Buddha menggantikan kepercayaan Hindu di Angkor pada abad ke 13. Kuil Angkor pernah dijajah oleh Siam pada tahun 1431.
Etimologi

Nama moden kuil ini, Angkor Wat (អង្គរវត្ត) atau Nokor Wat (នគរវត្ត), adalah bermaksud "candi kota" atau "kota candi" dalam bahasa Khmer. Kata "angkor" (អង្គរ) ialah perkataan masyarakat setempat bagi perkataan nokor (នគរ), yang berarti "kota" atau "ibu kota" dalam bahasa Khmer. Kata nokor pula berasal daripada perkataan nagara (Devanagari: नगर) dalam bahasa Sanskrit. Istilah wat (វត្ត), yang bererti "lingkungan kuil" berasal dari perkataan Sanskrit wāṭa (वाट) yang bermaksud "lingkungan".

Nama asal candi ini ialah Preah Pisnulōk (, Warawiṣṇuloka) atau Barom Pisnulōk (បរមវិស្ណុលោក; , Paramawiṣṇuloka) yang bererti "kayangan Vishnu".
Rujukan
Pautan luar

* Angkor Wat.

Kategori:Bangunan dan struktur di Kemboja
Auvergne

right|320px
Auvergne merupakan salah satu daripada 27 bahagian dalam negara Perancis.
Iklim

Suhu purata tahunan ialah 12C, dan rantau ini menerima 510 hingga 1020 mm hujan setiap tahun.
Komuniti utama

]]
*Aurillac
*Chamalières
*Clermont-Ferrand
*Cournon-d'Auvergne
*Issoire
*Le Puy-en-Velay
*Montluçon
*Moulins, Allier
*Riom
*Vichy
Rujukan
Pautan luar

*Laman sesawang Majlis Perbandaran Auvergne
*Auvergne Web Informasi umum tentang daerah Auvergne. and
*Perlancongan-Auvergne-
Haute-Normandie

Haute-Normandie (Normandie Atas atau Hulu Normandie) ialah salah satu daripada 26 kawasan di Perancis. Kawasan ini dicipta pada tahun 1956 ketika Normandie dibahagikan menjadi Basse-Normandie dan Haute-Normandie. Bagaimanapun, pembahagian ini masih menimbulkan perbalahan, dengan sesetengah orang mendesak supaya pembahagian semula diadakan.

Rouen yang merupakan ibu kota tempatan adalah penting dari segi sejarah, dengan banyak gereja dan bangunan yang indah, termasuk gereja yang tertinggi di Perancis. Bagaimanapun, bandar raya yang terbesar di kawasan ini ialah Le Havre. Ekonomi Haute-Normadie tertumpu kepada pertanian, walaupun ia memperoleh banyak hasil daripada sektor pelancongan. Kawasan ini berkembar dengan London Borough of Redbridge di United Kingdom.
Komuniti utama

*Dieppe
*Évreux
*Fécamp
*Le Grand-Quevilly
*Le Havre
*Le Petit-Quevilly
*Mont-Saint-Aignan
*Rouen
*Saint-Étienne-du-Rouvray
*Sotteville-lès-Rouen
*Vernon
Lihat juga

* Muzium di Haute-Normandie
Pautan luar

*Région Laman sesawang rasmi Haute-Normandie


Kategori:Normandie
Kategori:Penubuhan 1956
Kategori:Bekas kawasan di Perancis
Franche-Comté

thumb|Ladang garam Diraja di Arc-et-Senans
Franche-Comté (; Franc-Comtois: Fraintche-Comtè; ) ialah sebuah wilayah pentadbiran dan provinsi traditional di Perancis timur. Ia terdiri daripada jabatan-jabatan moden termasuklah Doubs, Jura, Haute-Saône dan Territoire de Belfort dengan populasi seramai 1,159,000 orang dalam tahun 2008.

Kota-kota utamanya ialah ibu kota Besançon, Belfort, dan Montbéliard (Aire Urbaine Belfort-Montbéliard-Héricourt-Delle). Kota-kota penting yang lain termasuklah Dole (ibu kota sebelum wilayah ini dijajah oleh Louis XIV semasa penghujung abad ke-17), Vesoul (ibu kota bagi Haute-Saône), Arbois ("ibu kota wain" Jura), dan Lons-le-Saunier (ibu kota Jura).
Pautan luar

*Conseil régional de Franche-Comté Tapak web rasmi
*Enjin carian direktori Franche-Comté
*Tapak web keju Comté
Rhône-Alpes

Rhône-Alpes (; Arpitan: Rôno-Arpes; ) ialah salah satu daripada 26 wilayah Perancis, terletak di sempadan timur negara tersebut dan menghala ke selatan. Wilayah ini dinamakan sempena Sungai Rhône dan banjaran Alp. Ibu kotanya, Lyon, merupakan kawasan metropilitan kedua terbesar di Perancis selepas Paris. Rhône-Alpes mempunyai ekonomi keenam terbesar berbanding wilayah-wilayah lain sekitar Eropah.
Sejarah

Walaupun Rhône-Alpes telah diduduki sejak zaman prasejarah lagi, namun penghuni terawal yang telah direkodkan adalah golongan Gaul. Kota-kota seperti Lyon diasaskan oleh mereka dan wilayah ini mempunyai talian perdagangan dengan bahagian utara dan selatan Eropah. Kebanyakan kawasan tersebut menjadi sebahagian daripada jajahan Republik Rom semasa penjajahan oleh Gaul diketuai oleh Julius Caesar dan pernah menjadi wilayah bagi Lugdunensis dan Gallia. Lyon sendiri telah menjadi sebuah kota utama dalam Empayar Rom.

Wilayah ini, kecuali Savoy, merupakan sebahagian Kerajaan Merovingian dan Carolingian sebelum menjadi jajahan diraja di bawah naungan Dinasti Capet. Oleh sebab inilah budayanya, pengaruh politik serta ekonominya dan pembangunannya selari dengan Perancis yang lebih besar. (lihat Sejarah Perancis)
Geografi

Rhône-Alpes terdiri daripada jabatan-jabatan berikut:
* Ain (01). Ibu kota: Bourg-en-Bresse
* Ardèche (07). Ibu kota: Privas
* Drôme (26). Ibu kota: Valence
* Isère (38). Ibu kota: Grenoble
* Loire (42). Ibu kota: Saint-Étienne
* Rhône (69). Ibu kota: Lyon
* Savoie (73). Ibu kota: Chambéry
* Haute-Savoie (74). Ibu kota: Annecy
Kependudukan

thumb|Dewan bandar raya awal abad ke-17 Lyon (Hôtel de Ville)

thumb|Grenoble
thumb|Kiosque Peynet di atas Champ de Mars di Valence, Drôme|Valence.
thumb|Istana dan bumbung-bumbung di bahagian lama Chambéry
thumb|Palais de l'Isle di Annecy
Rhône-Alpes memiliki 3 bandar raya utama di Perancis. Ia membentuk segi tiga Lyon - Grenoble - Saint-Étienne. Segi tiga ini merupakan pusar ekonomi wilayah ini.

* Kawasan Lyon: 1,798,395 orang penduduk (2008)
* Kawasan Grenoble: 560,453 orang penduduk (2008)
* Kawasan Saint-Étienne: 321,703 orang penduduk (1999)
* Kawasan Valence: 164,334 orang penduduk (2008)
Prefecture

Pengelompokan terbesar sehingga yang terkecil:
* Lyon (Rhône)
* Grenoble (Isère)
* Saint-Étienne (Loire)
* Valence (Drôme)
* Chambéry (Savoie)
* Annecy (Haute-Savoie)
* Bourg-en-Bresse (Ain)
* Privas (Ardèche)
Bandar raya utama
Pautan luar

* Maklumat Pelancongan Rhône-Alpes Rasmi
* Espace Innovation des CCI de Rhône-Alpes: berita, agenda, perkhidmatan
* Aerospace Cluster di Rhône-Alpes - Rangkaian SME Aeroangkasa dari Wilayah Rhône-Alpes, disokong oleh Majlis Wilayah
Tumbuhan herba

thumb|Salvia lyrata, salah satu tumbuhan herba
Tumbuhan herba merujuk kepada tumbuhan renek berbatang lembut. Biasanya, tumbuhan herba mempunyai batang lembut dan mengandungi banyak air. Pokok herba telah lama digunakan orang Melayu dan Cina sebagai bahan ubat atau penguat tenaga.

Banyak pokok herba juga telah digunakan oleh orang Melayu sebagai ulam untuk dimakan bersama nasi.

Terdapat juga pokok herba yang tidak dimakan secara langsung, tetapi digunakan sebagai bahan untuk menghasilkan minyak atau dipuput (hancurkan dengan lumat seperti krim) sebelum diletakkan di bahagian yang sakit.

Kini hampir setiap orang menggunakan herba. Ia mungkin dalam bentuk produk siap berasaskan herba, rempah ratus atau makanan harian. Kadang-kadang kita tidak sedar apa yang sedang digunakan atau dimakan, turut mengandungi bahan herba.

Walaupun herba memang bermanfaat untuk kesihatan dan kecantikan, ia juga boleh memudaratkan jika diproses atau digunakan secara salah. Contohnya, herba A disahkan bermanfaat untuk merawat penyakit tertentu, tetapi herba sama boleh memudaratkan jika diambil pada dos tinggi. Dalam konteks ini, herba sepatutnya diproses dan digunakan berdasarkan standard penggunaan yang tinggi dan tepat.
Pautan luar

* http://www.fazlisyam.com
*http://www.dherba.com

Kategori: Tumbuhan
Herba
Premna serratifolia

Premna serratifolia, dengan nama umum bebuas, beruas, buas-buas, ambong-ambong laut, pecah piring, singkil, atau limau pantai ialah spesies tumbuhan di Malaysia. Ia terdapat dijual di pasar tani sebagai sayur ulam. Pokok bebuas ini mempunyai khasiat tersendiri kepada kesihatan. Air rebusan dan pucuk herba bebuas dipercayai oleh masyarakat Melayu bagi menyembuhkan masalah pening kepala. Pucuk mentahnya dicelur atau direbus dan dimakan bersama sambal belacan, budu, cencaluk, atau pencecah yang lain. Rasanya manis-manis pedas dan sedikit pahit serta rangup dan berbau.

Pokok herba merujuk kepada tumbuhan renek berbatang lembut. Pada kebiasaannya pokok herba mempunyai batang yang lembut dan berair. Pokok-pokok herba telah lama digunakan oleh orang-orang Melayu dan Cina sebagai bahan ubat atau penguat tenaga.
Ciri botani

Ia ialah pokok kecil boleh mencecah setinggi 7 m. Batang banyak cabang, dan mudah bertunas sekiranya dicantas. Daun tunggal, sederhana besar, susunan bertentangan, berbentuk bujur dengan hujung menirus, pangkal daun membulat, tepi daun bergerigi, permukaan berkilat, tangkai daun panjang, warna daun hijau kekuningan ketika muda dan bertukar hijau tua setelah matang dan berbau unik. Bunga majmuk, kecil berwarna putih, terdapat dalam jambak bunga yang keluar dari celah ketiak daun, berbau kuat. Buah kecil, bulat, bergugus, hijau ketika muda bertukar warna ungu kehitaman setelah masak, dan terdapat satu biji bulat di dalamnya.
Penanaman

Ia sesuai hidup di tempat yang mendapat cahaya matahari penuh atau separa di bawah naungan.
Khasiat

Mengandungi karbohidrat, air, serat, alkaloid, zat galian (mineral) termasuk kalium, kalsium, zink, zat besi, fosforus dan pelbagai vitamin termasuklah A, C dan E.

Ia boleh dimakan untuk menambah selera makan, pengeluaran susu ibu, merawat badan berangin dan lemah tenaga batin. Ia dipercayai dapat meningkatkan sistem pertahanan badan dan mengelakkan pelbagai penyakit seperti H1N1. Kanak-kanak yang kecacingan boleh diberi makan pucuk ini untuk merawat penyakitnya.
Rujukan

Kategori:Herba
Kategori:Verbenaceae
Beluntas

Beluntas atau beluntas paya (nama botani: Pluchea indica) ialah sejenis tumbuhan berbunga dalam spesies Asteraceae yang terdapat di hutan-hutan Asia Tenggara dan India serta meluas di kawasan Pasifik. Ia sering tumbuh di paya air payau atau sekitar pokok-pokok bakau.

Tumbuhan ini sering dipetik sebagai suatu ulam.
Peristilahan

Ia dikenali dengan banyak nama setempat termasuklah:


* baluntas, baruntas (Sunda)
* luntas (Jawa)
* baluntas (Madura)
* lamutasa (Makasar)
* lenabou (Timor),
* Luan Yi (Cina),
* Phatpai (Vietnam)
Botani

Beluntas adalah tumbuhan renek yang bercabang banyak sehingga muncul banyak tunas, berusuk halus, dan berbulu lembut separa berbulu halus. Umumnya tumbuhan ini ditanam sebagai tanaman pagar atau bahkan tumbuh liar, tingginya bisa mencapai 3 meter apabila tidak dipangkas. Daun bertangkai pendek, letaknya berselang-seling, berbentuk bulat telur sunsang, ujung bundar melancip. Tepi daun bergerigi kasar beriak, daun-daun muda berwarna kuning berkilat semasa muda namun menggelap berwarna hijau terang apabila mencapai kematangan.

Bunga-bunganya keluar menjambak di hujung cabang dahan dan ketiak daun, ia berbentuk bonggol, bergagang atau duduk, dan berwarna putih keunguan. Buahnya agak longkah erbentuk gasing berwarna perang dengan bersudut putih, ia mempunyai banyak rerambut halus berfungsi memudahkannya terbesar melayang ditiup angin.
Kegunaan

Pucuknya dijadikan sebagai ulam dan boleh juga sebagai salah satu ramuan untuk nasi kerabu. Rasanya masam-masam manis dan berangin serta berbau harum.

Sifat tumbuhan ini cepat menjalar menjadikan ia sering kali ditanam sebagai pagar pekarangan.
Rujukan

Beluntas
Beluntas
Kategori:Herba
Senarai penyanyi Malaysia

Penyanyi adalah mereka yang menyampaikan lagu atau nyanyian dengan diiringi muzik. Terdapat beberapa jenis muzik daripada jenis tradisional, klasik, rock and roll, pop, alternatif, dan nasyid. Penyanyi boleh menyanyi secara solo ataupun secara berkumpulan.

Pada kebiasaannya, penyanyi di Malaysia akan bernaung di bawah beberapa syarikat penerbit rekod Malaysia untuk tujuan penerbitan dan pemasaran rekod yang dihasilkan. Walau bagaimanapun, kebangkitan penyanyi and pemuzik bebas ('independent' atau 'indie') yang menggubah, menerbit dan memasarkan rekod mereka sendiri, sebagai alternatif daripada bernaung dengan kontrak syarikat rekod, semakin popular.
Senarai penyanyi solo

Senarai nama disusun menurut nama pentas yang digunakan diikuti dengan
nama sebenar jika diketahui tanpa memasukkan sebarang gelaran sama ada
pada nama pentas itu sendiri mahupun pada nama sebenar. Contohnya:
* (S. M. Salim) Sheikh Salim Sheikh Muhammad Al Mahros

Senarai ini tidak lengkap dan akan ditingkatkan dari masa ke masa
menurut keperluan. Sebarang kesilapan harap dimaafkan.

Dilarang mencaci, mencarut, dan meletakkan perkara yang mengaibkan
secara peribadi di sini.
A
B
C
D
E
F

* (Faizal Tahir) Ahmad Faizal bin Mohammad Tahir
* F. Abdullah
* Fadilah Sarif
* Fairuz Hussein
* Faiz Akmal
* (Faizal) Mohammad Faizal bin Ramly
* (Faizul AF2013 / Faizul Sany) Mohamad Faizul bin Sany
* Famieza
* (Farah AF2 / Farah Breep Breep) Farah Diana
Anuar
* (Farhan Maarob) Mohd Nur Farhan bin Maarob{{columns-list|3|
* (Farah Asyikin) Farah Asyikin binti Zulkifli
* Farahdhiya Mohd Amin
* (Farawahida Razali) Farawahida binti Razali
* (Farhan) Nur Farhan binti Azizan
* (Farra) Farra Mohamad Arshad
* Fatimah Isa
* (Fatimah M. Amin) Fatimah Mohd Amin
* (Fatimah Razak / Fatimah Fasya)
Tengku Fatimah Tengku Mohd Shah Nara
* (Fattah Amin) Abdul Fattah bin Mohd Amin
* Fauziah binti Idris
* (Fauziah Latiff) Siti Fauziah Sheikh Abdul Latiff
* (Fazidah Joned) Fadila Mohd. Jonid
* (Fazley / Fazley Yaakob) Ahmad Fadzli bin Yaakob
* (Fazli Zainal) Mohd Fazli bin Zainal
* Feeza
* Felix Agus
* Ferhad
* (Firman AF2014 / Firman Bansir) Mohammad Firman bin Bansir
* Fieya Julia
* Francissca Peter
* Fara Hezel
G
H
I
J

Johari teh
K
L
M

*(Meerqeen) Muhammad Shameer Shauqeen
N
O
P

{{columns-list|3|
* P. Ramlee
* Pearl
* Pete Teo
* Puteh
* Puteri Nur Iman Razali
* (Pallman Makanji)
R
S
T
U
V
W
X
Y
Z
Senarai penyanyi berkumpulan
Pelbagai
A
B
C
D
E
F
G
H
I
J
K
L
M
N
O
P
Q
R
S
T
U
V
W
X
Y
Z
Nota kaki
Lihat juga
Rujukan
Pautan luar

Kategori:Penyanyi
Kategori:Penyanyi Malaysia
|}